megalaa/coptic-corpora huggingface dataset:
Text: Acephalous Work 22: YA 293-300
Coptic: ⲛⲛⲉⲛϯϣⲓⲡⲉ ⲛⲏⲧⲛ ⲁⲛ ⲉⲛϫⲱ ⲛⲏⲧⲛ ⲛⲛⲁⲓ .
English: . . .
Text: Acephalous Work 22: YA 293-300
Coptic: ⲉⲧⲃⲉⲡⲁⲓ ϯⲥⲟⲡⲥ ⲙⲙⲱⲧⲛ ⲛⲉⲥⲛⲏⲩ ⲉⲧⲣⲉⲧⲉⲧⲛⲥⲁϩⲉⲧⲏⲩⲧⲛ ⲉⲃⲟⲗ ⲙⲙⲓϣⲉ ⲛⲓⲙ ϩⲓϯⲧⲱⲛ ⲛⲓⲙ . ⲙⲛϩⲱⲃ ⲛⲓⲙ ⲉϥϩⲟⲟⲩ ⲙⲛⲉⲡⲓⲑⲩⲙⲓⲁ ⲛⲓⲙ ⲛⲥⲁⲣⲕⲓⲕⲟⲛ . ⲛⲁⲓ ⲉⲧϯ ⲟⲩⲃⲉⲛⲉⲧⲛⲯⲩⲭⲏ ⲉⲧⲣⲉⲛⲥⲃⲃⲉ ⲛⲧⲙⲛⲧⲁⲧⲥⲃⲃⲉ ⲙⲡⲉⲛϩⲏⲧ ⲉⲧⲛⲁϣⲧ ϫⲉⲕⲁⲥ ⲉⲣⲉⲡϫⲟⲉⲓⲥ ⲁⲩⲝⲁⲛⲉ ⲙⲙⲱⲧⲛ ϩⲛϩⲱⲃ ⲛⲓⲙ ⲛⲁⲅⲁⲑⲟⲛ ⲉⲧⲣⲉⲧⲛⲉⲓⲣⲉ ⲙⲡⲉϥⲟⲩⲱϣ ⲛⲁϥ ⲉϥⲉⲓⲣⲉ ⲙⲡⲉⲧⲣⲁⲛⲁϥ ⲛϩⲏⲧⲛ ⲙⲡⲉϥⲙⲧⲟ ⲉⲃⲟⲗ
English: . . .
Text: Acephalous Work 22: YA 293-300
Coptic: ⲡⲁⲓ ⲅⲁⲣ ⲡⲉ ⲛⲟⲩⲱϣ ⲙⲡⲛⲟⲩⲧⲉ ⲡⲉⲧⲛⲧⲃⲃⲟ . ⲉⲧⲣⲉⲛϣⲱⲡⲉ ⲉⲛⲟⲩⲁⲁⲃ ⲛⲁϥ . ⲁⲩⲱ ⲛⲧⲛⲙⲉⲣⲉⲛⲉⲛⲉⲣⲏⲩ ⲕⲁⲧⲁⲧϩⲉ ⲛⲧⲁϥϩⲱⲛ ⲉⲧⲟⲟⲧⲛ ⲕⲁⲧⲁⲛⲉⲅⲣⲁⲫⲏ
English: . . .
Text: Acephalous Work 22: YA 293-300
Coptic: ⲁϣ ⲡⲉ ⲡⲥⲃⲃⲉ ⲙⲡϩⲏⲧ ⲏ ⲟⲩ ⲧⲉ ⲧⲙⲛⲧⲁⲧⲥⲃⲃⲉ .
English: . . .
Text: Acephalous Work 22: YA 293-300
Coptic: ⲛⲉⲧϣⲟⲟⲡ ⲛⲟⲩⲟⲉⲓϣ ⲛⲓⲙ ϩⲛϩⲉⲛⲙⲛⲧⲛⲁϣⲧϩⲏⲧ ⲙⲛϩⲉⲛⲙⲛⲧⲛⲁϣⲧⲙⲁⲕϩ . ⲙⲛϩⲉⲛⲙⲛⲧⲛⲁϣⲧⲉⲓⲙⲉ ⲙⲛϩⲉⲛⲙⲛⲧⲁⲧⲥⲃⲱ . ⲙⲛϩⲉⲛⲙⲛⲧⲁⲧⲥⲱⲧⲙ ⲙⲛϩⲉⲛⲙⲛⲧⲟⲩⲁϩⲓϩⲏⲧ ⲙⲛϩⲉⲛⲙⲓϣⲉ ⲙⲛϩⲉⲛϯⲧⲱⲛ ⲙⲛϩⲉⲛⲕⲱϩ ⲙⲛϩⲉⲛⲙⲟⲥⲧⲉ ⲙⲛϩⲉⲛϫⲱϩⲙ ⲙⲛϩⲱⲃ ⲛⲓⲙ ⲙⲡⲟⲛⲏⲣⲟⲛ ⲛⲧⲟⲟⲩ ⲛⲉⲧⲟ ⲛⲁⲧⲥⲃⲃⲉ ϩⲙⲡⲉⲩϩⲏⲧ ⲙⲛⲛⲉⲩⲕⲉⲙⲁⲁϫⲉ ⲕⲁⲧⲁⲛⲉⲅⲣⲁⲫⲏ
English: . . .
Text: Acephalous Work 22: YA 293-300
Coptic: ⲛⲉⲧϣⲟⲟⲡ ⲇⲉ ⲛⲟⲩⲟⲉⲓϣ ⲛⲓⲙ ϩⲛⲟⲩⲑⲃⲃⲓⲟ ⲙⲛⲟⲩⲙⲛⲧⲣⲙⲣⲁϣ . ⲙⲛⲟⲩⲙⲛⲧϩⲁⲣϣϩⲏⲧ ⲙⲛⲟⲩⲁⲅⲁⲡⲏ ⲙⲛⲟⲩⲙⲛⲧⲣⲉϥϫⲓⲥⲃⲱ ϩⲣⲁⲓ ϩⲛϩⲩⲡⲟⲧⲁⲅⲏ ⲛⲓⲙ . ϩⲓⲙⲛⲧⲥⲧⲙⲏⲧ ⲛⲓⲙ ϩⲓⲙⲛⲧϣⲁⲩ ⲛⲓⲙ .
English: . . .
Text: Acephalous Work 22: YA 309-10
Coptic: ⲁⲩⲱ ⲟⲩⲟⲛ ⲛⲓⲙ ϩⲣⲁⲓ ⲛϩⲏⲧⲛ ⲉⲩⲣⲛⲟⲃⲉ ⲏ ⲉⲩⲛⲁⲣⲛⲟⲃⲉ ϩⲛⲟⲩϩⲱⲡ ϩⲁϩⲧⲏⲛ ⲏ ϩⲁϩⲧⲛⲧⲏⲩⲧⲛ ⲛⲧⲱⲧⲛ ⲁⲩⲱ ⲛⲥⲉⲧⲙϫⲉⲡⲛⲟⲃⲉ ⲛⲧⲁⲩⲁⲁϥ ⲉⲩⲉⲉⲓ ⲉϩⲣⲁⲓ ⲉϫⲱⲟⲩ ⲛϭⲓⲛⲉⲓⲥⲁϩⲟⲩ ⲧⲏⲣⲟⲩ ⲉⲧⲛⲁⲧⲁⲗⲉⲡⲣⲟⲥⲫⲟⲣⲁ ⲇⲉ ⲟⲛ ⲉϩⲣⲁⲓ ϩⲛϭⲉⲗⲁⲁⲩ ⲙⲙⲁ ⲙⲡⲉⲛⲕⲱⲧⲉ ϩⲛⲟⲩϯⲧⲱⲛ ⲉⲩⲟ ⲛⲕⲟⲓⲛⲱⲛⲟⲥ ⲛⲙⲙⲁⲛ ⲏ ⲛⲧⲟϥ ⲉⲩⲟⲩⲏϩ ϩⲓⲧⲟⲩⲱⲛ ⲉⲩⲟ ⲛⲕⲟⲓⲛⲱⲛⲟⲥ ⲛⲙⲙⲁⲛ ⲁⲛ
English: And anyone among us who sins or will sin in secret before us or before you too and does not tell of the sin that they committed, may all these curses come upon them, and also who offers up sacrifices in any other place around us in strife while he is an associate of ours or also dwells with us
Text: Acephalous Work 22: YA 309-10
Coptic: ⲁⲩⲱ ⲡⲉⲧⲛⲁⲧⲁⲗⲉⲡⲣⲟⲥⲫⲟⲣⲁ ⲉϩⲣⲁⲓ ϩⲛϭⲉⲗⲁⲁⲩ ⲙⲙⲁ ⲙⲡⲉⲛⲕⲱⲧⲉ ϩⲛⲟⲩϯⲧⲱⲛ ⲉⲓⲙⲏⲧⲓ ⲉϩⲟⲩⲛ ϩⲛⲛⲉⲛⲥⲩⲛⲁⲅⲱⲅⲏ ⲡⲙⲁ ⲉⲧⲉⲣⲉⲛⲉⲥⲛⲏⲩ ⲧⲏⲣⲟⲩ ⲥⲟⲟⲩϩ ⲛϩⲏⲧϥ  ⲙⲛϩⲣⲁⲓ ϩⲙⲡⲧⲟⲡⲟⲥ ⲙⲡⲉⲛⲉⲓⲱⲧ ⲡⲙⲁ ⲉⲧⲉⲣⲉⲧⲉⲕⲕⲗⲏⲥⲓⲁ ⲛϩⲏⲧϥ ϩⲓⲡϫⲁⲓⲉ ⲉⲩⲉϣⲱⲡⲉ ⲉⲩⲥϩⲟⲩⲟⲣⲧ
English: And whoever offers up a sacrifice in any other place around us in strife, except in our community, the place in which all the brothers are gathered, the location of our father, the place in which the congregation is in the desert, may they be cursed.
Text: Acephalous Work 22: YA 309-10
Coptic: ⲡⲉⲛⲕⲱⲧⲉ ⲇⲉ ⲡⲉ ϫⲓⲛⲡⲉⲓⲁ ⲉⲧⲙⲡⲉⲙϩⲓⲧ ⲛⲧⲕⲱⲙⲏ ⲛⲧⲣⲓⲫⲓⲟⲩ ϣⲁⲛϩⲏⲧ ⲉⲡⲉⲓⲁ ⲉⲧⲙⲡⲣⲏⲥ ⲙⲡⲏⲓ ⲙⲡⲉⲛⲉⲓⲱⲧ ⲛϩⲗⲗⲟ ⲁⲡⲁ ⲡϣⲟⲓ ⲡⲙⲁ ⲉⲛϥϣⲟⲟⲡ ⲛϩⲏⲧϥ ⲛϣⲟⲣⲡ ϩⲓⲡϫⲁⲓⲉ .
English: Our area is from the valley to the North of the village of Atripe to the valley which is to the South of the home of our father the elder Apa Bishoy, the place in which he first lived in the desert.
Text: Acephalous Work 22: YA 309-10
Coptic: ⲟⲩⲟⲛ ⲇⲉ ⲛⲓⲙ ⲉⲧⲛⲁⲟⲩⲱϩ ϩⲓⲧⲟⲩⲱⲛ ⲉⲩⲉϣⲱⲡⲉ ⲉⲩⲙⲏⲣ ⲉϩⲟⲩⲛ ⲉⲛⲕⲁⲛⲱⲛ ⲉⲧⲕⲏ ⲉϩⲣⲁⲓ ⲛⲛⲉⲥⲛⲏⲩ ⲧⲏⲣⲟⲩ ⲉⲧⲥⲟⲟⲩϩ ⲉϩⲟⲩⲛ ϩⲓⲟⲩⲥⲟⲡ
English: Anyone who is to live among us, may they be bound by the law which is laid down by all the brothers who are assembled together.
Text: Acephalous Work 22: YA 309-10
Coptic: ϥⲧⲟⲟⲩ ⲛⲥⲁⲃⲃⲁⲧⲟⲛ ⲧⲣⲣⲟⲙⲡⲉ ⲛⲁⲓ ⲉⲛⲧⲁⲡⲉⲛⲉⲓⲱⲧ ⲕⲁⲁⲩ ⲛⲁⲛ ⲉϩⲣⲁⲓ
English: Four Sabbaths per year, the ones which our father has set for us
Text: Acephalous Work 22: YA 309-10
Coptic: ⲟⲩⲟⲛ ⲛⲓⲙ ⲉⲧϣⲟⲟⲡ ϩⲓⲡϫⲁⲓⲉ ⲙⲡⲉⲛⲕⲱⲧⲉ ⲉⲩⲉⲥⲱⲟⲩϩ ϩⲱⲟⲩ ⲟⲛ ⲉϩⲟⲩⲛ ⲙⲛⲛⲉⲥⲛⲏⲩ ⲉⲧⲣⲉⲩⲉⲓ ϩⲓⲟⲩⲥⲟⲡ ⲭⲱⲣⲓⲥ ϣⲱⲛⲉ
English: Anyone who is in the desert around us, may they also gather with the brothers to come together, except [if] sick.
Text: Acephalous Work 22: YA 309-10
Coptic: ⲟⲩⲟⲛ ⲇⲉ ⲛⲓⲙ ⲉⲧⲟⲩⲏϩ ϩⲓⲡϫⲁⲓⲉ ⲉⲛϥⲛⲁⲟⲩⲱϣ ⲁⲛ ⲉⲙⲟⲟϣⲉ ⲕⲁⲧⲁⲛⲧⲱϣ ⲛⲧⲁⲛⲉⲛⲉⲓⲟⲧⲉ ⲕⲁⲁⲩ ⲛⲁⲛ ⲉϩⲣⲁⲓ
English: But anyone who dwells in the desert who does not wish to go according to the manner which our fathers set down for us,
Text: Acephalous Work 22: YA 309-10
Coptic: ⲉϣⲱⲡⲉ ⲉϥϩⲛⲛⲉⲛⲥⲩⲛⲁⲅⲱⲅⲏ ⲉⲛⲛⲁⲛⲟϫϥ ⲉⲃⲟⲗ ⲛϩⲏⲧⲟⲩ ⲉϣⲱⲡⲉ ⲟⲩϩⲟⲟⲩⲧⲡⲉ ⲉϣⲱⲡⲉ ⲟⲩⲥϩⲓⲙⲉ ⲧⲉ
English: if he is in our community, we will cast him out, whether it is a man or a woman.
Text: Acephalous Work 22: YA 309-10
Coptic: ⲁⲩⲱ ⲉϣⲱⲡⲉ ⲉϥϩⲓⲡϫⲁⲓⲉ ⲙⲡⲉⲛⲕⲱⲧⲉ ⲉⲛⲛⲁⲥⲱⲟⲩϩ ⲛⲧⲛⲃⲱⲕ ⲉⲡⲙⲁ ⲉⲧϥⲛϩⲏⲧϥ ⲛⲧⲛⲛⲟϫϥ ⲉⲃⲟⲗ ϩⲓⲧⲟⲩⲱⲛ
English: And if he is in the desert around us, we will assemble and go to the place that he is in, and we will cast him out away from us.
Text: Acephalous Work 22: YA 309-10
Coptic: ⲉϣⲱⲡⲉ ⲇⲉ ϩⲛⲟⲩϯⲧⲱⲛ ⲉϥϣⲁⲛϯⲧⲱⲛ ⲉϩⲟⲩⲛ ⲉϩⲣⲁⲛ ⲉⲛⲛⲁⲧⲁⲩⲟ ⲉⲡⲉⲥⲏⲧ ⲙⲡⲙⲁ ⲉⲧϥⲟⲩⲏϩ ⲛϩⲏⲧϥ ⲛⲧⲛⲛⲟϫϥ ⲉⲃⲟⲗ ⲙⲙⲁⲩ ϩⲛⲟⲩϩⲧⲟⲣ
English: And if it is in strife, if he fights with us, we will bring down the place in which he dwells and throw him out of there as necessary.
Text: Acephalous Work 22: YA 309-10
Coptic: ⲁⲗⲗⲁ ⲉⲛⲛⲁϩⲁⲣⲉϩ ⲉⲣⲟⲛ ⲉⲧⲙⲧⲣⲉⲛϩⲓⲟⲩⲉ ⲉⲣⲟϥ ⲉⲧⲃⲉⲟⲩⲁⲫⲟⲣⲙⲏ ⲙⲙⲟⲩ
English: But we will take care to not have us strike him because of an incitement from him.
Text: Acephalous 22: YA 421-28
Coptic: ⲁⲩⲱ ⲉⲣϣⲁⲛⲟⲩⲁⲛⲁⲅⲕⲏ ϣⲱⲡⲉ ⲉⲧⲣⲉϩⲓⲟⲛⲉ ⲣⲭⲣⲉⲓⲁ ⲛϩⲱⲃ ⲛⲧⲉⲓϩⲉ ϩⲣⲁⲓ ⲛϩⲏⲧⲛ ⲉⲧⲣⲉⲩⲥⲣⲣⲁⲧⲟⲩ ⲉϩⲣⲁⲓ ⲉⲗⲁⲁⲩ ⲛϩⲛⲁⲁⲩ ⲛⲧⲉⲓⲙⲓⲛⲉ ⲉⲧⲃⲉⲧⲁⲛⲁⲅⲕⲏ ⲛⲟⲩⲡⲗⲏⲅⲏ . ⲏ ⲟⲩϫⲣⲟⲡ ⲉⲁϥϣⲱⲡⲉ ϩⲓⲧⲟⲩⲉⲣⲏⲧⲉ ⲛⲟⲩⲁ ⲉⲙⲛϭⲟⲙ ⲙⲙⲟϥ ⲉⲙⲟⲟϣⲉ ⲉⲉⲓ ⲉⲃⲟⲗ ⲉⲩⲉϫⲛⲉⲡϩⲗⲗⲟ
English: And if it is necessary for some among us to use anything of this sort, to defecate into vessels of this sort through necessity or physical incapacity or hindrance to the foot making him unable to walk, they are to ask the elder.
Text: Acephalous 22: YA 421-28
Coptic: ⲁⲩⲱ ⲭⲱⲣⲓⲥⲛⲁⲓ ϩⲉⲛϣⲏⲣⲉ ϣⲏⲙ ⲏ ϭⲉⲗⲁⲁⲩ ⲛⲣⲱⲙⲉ ⲉⲩϣⲁⲛⲥⲣⲣⲁⲧⲟⲩ ⲉϩⲣⲁⲓ ϩⲛⲗⲁⲁⲩ ⲛϩⲛⲁⲁⲩ ⲛⲧⲉⲓⲙⲓⲛⲉ ⲉⲩⲉϣⲱⲡⲉ ⲉⲩⲥϩⲟⲩⲟⲣⲧ
English: Apart from these, children or anyone else, if they defecate into any vessels of this sort, let them be accursed.
Text: Acephalous 22: YA 421-28
Coptic: ϥⲥϩⲟⲩⲟⲣⲧ ⲛϭⲓⲡⲉⲧⲛⲁⲧⲱϣ ⲛⲟⲩϩⲱⲃ ⲉϥⲟ ⲛⲛⲟⲃⲉ ⲉⲡⲉⲧϩⲓⲧⲟⲩⲱϥ ϩⲛⲟⲩⲙⲛⲧⲣⲉϥϩⲓⲗⲁ
English: The one who ordains a sinful deed against his neighbour in deceitfulness is accursed.
Text: Acephalous 22: YA 421-28
Coptic: ⲉⲙⲉϥⲉⲓⲙⲉ ⲉⲡⲱⲣϫ . ⲁⲗⲗⲁ ⲉⲧⲃⲉⲟⲩⲙⲟⲥⲧⲉ ⲉϥϫⲱ ⲙⲡⲉⲧⲉⲛϣⲟⲟⲡ ⲁⲛ ⲉϣⲱⲡⲉ ⲉⲩϩⲟⲟⲩⲧ ⲡⲉ ⲉϣⲱⲡⲉ ⲉⲩⲥϩⲓⲙⲉ ⲧⲉ .
English: He does not know, but because of ill-feeling he says that which is not, whether a man or woman.
Text: Acephalous 22: YA 421-28
Coptic: ϥⲥϩⲟⲩⲟⲣⲧ ⲛϭⲓⲡⲉⲧϫⲱ ⲙⲙⲟⲥ ϩⲛⲟⲩⲙⲛⲧⲣⲉϥⲧⲱϩ ϫⲉⲁⲓⲛⲁⲩ ⲉⲩⲣⲁⲥⲟⲩ ⲉⲣⲉⲛⲓⲙ ⲙⲛⲛⲓⲙ ϣⲱⲗ ⲙⲙⲟⲟⲩ ⲉⲃⲟⲗ ϩⲣⲁⲓ ϩⲛϩⲱⲃ ⲛⲓⲙ ⲙⲡⲟⲛⲏⲣⲟⲛ ⲉϣⲱⲡⲉ ⲉⲩϩⲟⲟⲩⲧ ⲡⲉ ⲉϣⲱⲡⲉ ⲉⲩⲥϩⲓⲙⲉ ⲧⲉ .
English: He is accursed who says by way of confusion that he has seen in a dream how so-and-so and such-and-such destroy themselves with deeds of wickedness, whether man or woman.
Text: Acephalous 22: YA 421-28
Coptic: ⲥⲉ ⲥϩⲟⲩⲟⲣⲧ ⲛϭⲓⲟⲩⲟⲛ ⲛⲓⲙ ⲉⲧⲉⲓⲣⲉ ⲛϩⲉⲛⲕⲣⲟϥ ϩⲣⲁⲓ ϩⲛⲥⲩⲛⲁⲅⲱⲅⲏ ⲧⲏⲣⲟⲩ ⲙⲡϫⲟⲉⲓⲥ . ⲉⲧⲣⲉⲡⲛⲟⲩⲧⲉ ϭⲱⲛⲧ ⲉⲩⲛⲟϭ ⲙⲙⲏⲏϣⲉ ⲛϥⲕⲧⲟ ⲙⲡⲉϥϩⲟ ⲉⲃⲟⲗ ⲙⲙⲟⲟⲩ ϩⲛⲟⲩⲟⲣⲅⲏ ⲉⲧⲃⲉⲧⲙⲛⲧϣⲁϥⲧⲉ ⲛⲛⲉⲧⲉⲓⲣⲉ ⲛⲧⲁⲛⲟⲙⲓⲁ ϩⲛⲟⲩϩⲱⲡ ⲏ ϩⲛⲟⲩⲱⲛϩ ⲉⲃⲟⲗ ϩⲣⲁⲓ ⲛϩⲏⲧⲛ .
English: They are all accursed who practice deceit in any assembly of the Lord, so that God is angry with a great many people and turns His face from them in anger because of the iniquities of those among us who practice wrongful deeds, covertly or overtly.
Text: Acephalous 22: YA 421-28
Coptic: ⲁⲩⲱ ⲟⲩⲟⲓ ⲛⲛⲉⲧⲉⲣⲉⲡⲛⲟⲩⲧⲉ ⲛⲁϩⲟϫϩϫ ⲉⲃⲟⲗ ϩⲓⲧⲟⲟⲧⲟⲩ ⲁⲩⲱ ⲛϥⲕⲱⲧⲉ ⲛⲥⲁⲧϩⲉ ⲛⲉⲓ ⲉⲉⲃⲟⲗ ϩⲛⲧⲉⲩⲙⲏⲧⲉ . ⲛⲧϩⲉ ⲛⲟⲩⲣⲱⲙⲉ ⲛⲇⲓⲕⲁⲓⲟⲥ ⲉⲁϥⲕⲱⲧⲉ ⲛⲥⲁⲧϩⲉ ⲛⲕⲱ ⲛⲥⲱϥ ⲛⲟⲩⲗⲁⲟⲥ ⲉⲧⲃⲉⲛⲉⲩϩⲃⲏⲩⲉ ⲉⲧϩⲟⲟⲩ ⲕⲁⲧⲁⲡϣⲁϫⲉ ⲙⲡⲉⲡⲣⲟⲫⲏⲧⲏⲥ ϫⲉⲛⲓⲙ ⲡⲉⲧⲛⲁϯⲛⲁⲓ ϩⲙⲡϫⲁⲓⲉ ⲛⲟⲩⲙⲁ ⲛϣⲱⲡⲉ ⲉϥⲟⲩⲏⲩ ⲛⲧⲁⲕⲱ ⲛⲥⲱⲓ ⲙⲡⲉⲓⲗⲁⲟⲥ ⲛⲧⲁⲟⲩⲉ ⲉⲃⲟⲗ ⲙⲙⲟⲟⲩ .
English: And woe to those by whom God will be distressed and from whose midst He will seek for a way to come, like a just man, having sought for a way to abandon a people because of their wicked deeds, as the prophet says: Who is it that will give to me in the desert a distant dwelling place? That I may abandon this people and remain far removed from them.'
Text: Acephalous 22: YA 421-28
Coptic: ⲛⲁⲉⲓⲁⲧⲟⲩ ⲇⲉ ⲛⲟⲩⲟⲛ ⲛⲓⲙ ⲉⲧⲉⲣⲉⲡⲛⲟⲩⲧⲉ ⲛⲁⲧⲱⲧ ⲛϩⲏⲧ ⲉⲃⲟⲗ ϩⲓⲧⲟⲟⲧⲟⲩ ⲉⲧⲣⲉϥⲣϩⲛⲁϥ ⲉϭⲱ ϩⲛⲧⲉⲩⲙⲏⲧⲉ . ⲛⲧϩⲉ ⲛⲟⲩⲣⲱⲙⲉ ⲛⲇⲓⲕⲁⲓⲟⲥ ⲉⲁϥⲧⲱⲧ ⲛϩⲏⲧ ⲛⲧⲟⲟⲧⲟⲩ ⲛϩⲉⲛⲣⲱⲙⲉ ⲙⲡⲓⲥⲧⲟⲥ ⲁⲩⲱ ⲉⲁϥⲣϩⲛⲁϥ ⲉϭⲱ ⲛⲟⲩⲟⲉⲓϣ ⲛⲓⲙ ϩⲛⲧⲉⲩⲙⲏⲧⲉ . ⲉⲧⲃⲉϫⲉⲛⲧⲟϥ ϩⲱⲱϥ ⲡϫⲟⲉⲓⲥ ϥⲱⲟⲟⲡ ϩⲛⲧⲉⲩⲙⲏⲧⲉ ⲛⲟⲩⲟⲉⲓϣ ⲛⲓⲙ ⲉⲧⲃⲉⲛⲉⲩϩⲃⲏⲩⲉ ⲙⲙⲉ ⲁⲩⲱ ⲛⲇⲓⲕⲁⲓⲟⲛ .
English: Blessed is everyone with whom God will be satisfied that He may be pleased to remain in their midst, like a just man content with just men and pleased to remain in their midst, because He Himself the Lord is in their midst at all times because of the right and just deeds.
Text: Acephalous 22: YA 421-28
Coptic: ⲟⲩⲟⲛ ⲇⲉ ⲛⲓⲙ ϩⲣⲁⲓ ⲛϩⲏⲧⲛ ⲉⲧⲛⲁⲛⲁⲩ ⲉⲩϩⲱⲃ ⲛⲕⲣⲟϥ ϩⲛⲟⲩϫⲱϩⲙ . ⲏ ϩⲛⲟⲩϫⲓⲟⲩⲉ ⲏ ϩⲛϭⲉⲗⲁⲁⲩ ⲛⲛⲟⲃⲉ ⲉϥϫⲓ ⲉϩⲟⲩⲛ ⲉⲡⲙⲟⲩ ⲁⲩⲱ ⲛⲧⲟⲟⲩ ⲛⲥⲉⲧⲙⲧⲁⲙⲟⲓ ϫⲉⲛⲓⲙ ⲡⲉ ⲏ ϫⲉⲟⲩ ⲛⲉ ⲛⲉϩⲃⲏⲩⲉ ⲛⲡⲟⲛⲏⲣⲟⲛ ⲉⲧⲙⲙⲁⲩ . ⲉⲩⲉⲉⲓ ⲉϩⲣⲁⲓ ⲉϫⲱⲟⲩ ⲛϭⲓⲛⲉⲓⲥⲁϩⲟⲩ ⲧⲏⲣⲟⲩ ⲉⲃⲟⲗ ϩⲓⲧⲛⲡⲛⲟⲩⲧⲉ ⲉϣⲱⲡⲉ ⲉⲩϩⲟⲟⲩⲧ ⲡⲉ ⲉϣⲱⲡⲉ ⲉⲩⲥϩⲓⲙⲉ ⲧⲉ .
English: All those of us who see a deceitful thing in defilement or blasphemy or any other sort of sin leading to death and do not tell me who or what those wicked deeds are, all these curses will come down upon them from God, whether man or woman.
Text: Acephalous 22: YA 421-28
Coptic: ⲛⲕⲟⲟⲩⲉ ⲇⲉ ⲧⲏⲣⲟⲩ ⲉⲧⲉϣϣⲉ ⲉⲥⲁϩⲟⲩ ⲉϩⲣⲁⲓ ⲉⲧⲉⲓⲉⲡⲓⲥⲧⲟⲗⲏ . ⲁⲩⲱ ⲙⲡⲛⲥⲁϩⲟⲩ . ⲉⲓⲥϩⲏⲏⲛⲉ ⲥⲉⲥⲏϩ ⲧⲏⲣⲟⲩ ϩⲛⲛⲉⲭⲁⲣⲧⲏⲥ ⲉⲧⲥⲏϩ ϫⲓⲛⲛϣⲟⲣⲡ .
English: All the things that it is fitting to write in this letter and which we have not written, they are all written on the papers written from the beginning.
Text: Acephalous 22: YA 421-28
Coptic: ⲛϣⲁϫⲉ ⲇⲉ ⲉⲧⲟⲩⲁⲁⲃ ⲛⲧⲉⲡⲉⲛϫⲟⲉⲓⲥ ⲓⲏⲥⲟⲩⲥ ⲉⲧⲥⲏϩ ϩⲛⲛⲉⲅⲣⲁⲫⲏ . ⲁⲩⲱ ϩⲛϯⲉⲡⲓⲥⲧⲟⲗⲏ ϯⲛⲁⲧⲁⲙⲱⲧⲛ ϫⲉⲉⲩⲧⲛⲧⲱⲛ ⲉⲟⲩ .
English: The holy words of Our Lord Jesus written in the Scriptures and in this letter, I will tell you what they are like.
Text: Acephalous 22: YA 421-28
Coptic: ⲉⲩⲧⲛⲧⲱⲛ ⲉϩⲉⲛϩⲏⲃⲥ ⲉⲁⲩϫⲉⲣⲱⲟⲩ ϩⲛϩⲉⲛⲙⲁ ⲛⲕⲁⲕⲉ .
English: They are like candles that burn in places of darkness.
Text: Acephalous 22: YA 421-28
Coptic: ⲁⲩⲱ ⲉⲩⲧⲛⲧⲱⲛ ⲉⲡⲟⲩⲟⲉⲓⲛ ⲙⲡⲉϩⲟⲟⲩ .
English: And they are like the light of day.
Text: Acephalous 22: YA 421-28
Coptic: ⲁⲩⲱ ⲛⲁⲧϩⲏⲧ ⲉⲧⲣϩⲟⲩⲟ ⲉⲙⲁⲧⲉ ϩⲛϩⲉⲛⲙⲛⲧⲥⲟϭ . ⲉⲩⲧⲛⲧⲱⲛ ⲉϩⲉⲛⲛⲩⲕⲧⲉⲣⲓⲥ .
English: And the mindless, whose acts of stupidity abound, are like bats.
Text: Acephalous 22: YA 421-28
Coptic: ⲁⲩⲱ ⲛⲧϩⲉ ⲉⲧⲉϣⲁⲩⲣⲱϩⲧ ⲉⲡⲉⲥⲏⲧ ⲏ ⲛⲥⲉⲡⲱⲧ ⲉϩⲟⲩⲛ ⲉⲡⲕⲁⲕⲉ . ⲏ ⲉϩⲣⲁⲓ ⲉϩⲉⲛⲙⲁ ⲉⲩϣⲟⲕϩ ⲛϭⲓϩⲉⲛⲛⲩⲕⲧⲉⲣⲓⲥ ⲉⲧⲉϭⲓⲛϭⲗⲱ ⲡⲉ . ϩⲟⲧⲁⲛ ⲉⲩϣⲁⲛⲛⲁⲩ ⲉⲡⲟⲩⲟⲉⲓⲛ ⲙⲡϣⲁϩ ⲛϩⲉⲛϩⲏⲃⲥ ⲙⲛⲡⲟⲩⲟⲉⲓⲛ ⲙⲡⲉϩⲟⲟⲩ .
English: And like those who are struck down or run in to the darkness or places where bats are dug deep, namely bats, whenever they see the light of the lamps' flame and the light of day,
Text: Acephalous 22: YA 421-28
Coptic: ⲧⲁⲓ ⲟⲛ ⲧⲉ ⲧϩⲉ ⲉⲧⲉⲣⲉⲛⲁⲧϩⲏⲧ ⲙⲛⲛⲉⲧⲣϩⲟⲩⲟ ⲉⲙⲁⲧⲉ ϩⲛϩⲉⲛⲙⲛⲧⲥⲟϭ ⲛⲁⲣⲱϩⲧ ⲉⲡⲉⲥⲏⲧ ⲏ ⲉϩⲣⲁⲓ ⲉⲛⲉⲩⲡⲁⲑⲟⲥ ⲙⲛⲛⲉⲩⲟⲩⲱϣ . ⲙⲛⲡⲕⲁⲕⲉ ⲙⲡⲉⲩⲥⲟⲟⲩⲛ ⲛⲛⲟⲩϫ ⲛⲛⲁϩⲣⲛⲛϣⲁϫⲉ ⲧⲏⲣⲟⲩ ⲙⲡⲉⲛϫⲟⲉⲓⲥ . ⲉⲓⲧⲉ ⲛⲉⲃⲟⲗ ϩⲛⲛⲉⲅⲣⲁⲫⲏ .
English: in the same way the mindless and excessively stupid will be struck down or into passions with their desires and the darkness of their false knowledge in the face of all the words of Our Lord, not only those from the Scriptures
Text: Acephalous 22: YA 421-28
Coptic: ⲉⲓⲧⲉ ⲛⲉⲃⲟⲗ ϩⲛⲧⲉⲓⲉⲡⲓⲥⲧⲟⲗⲏ ⲙⲙⲁⲧⲉ ⲁⲛ . ⲁⲗⲗⲁ ⲛⲛⲁϩⲣⲛⲛⲕⲟⲟⲩⲉ ⲧⲏⲣⲟⲩ ⲉⲧⲥⲏϩ ϩⲣⲁⲓ ϩⲛⲛⲉⲓⲭⲁⲣⲧⲏⲥ ⲉⲧⲥⲏϩ ϫⲓⲛⲛϣⲟⲣⲡ
English: or in this letter, but in the face of all the other words written in these documents from the beginning
Text: Acephalous 22: YA 421-28
Coptic: ⲡⲁⲗⲓⲛ ⲇⲉ ⲟⲛ ⲉⲩⲧⲛⲧⲱⲛ ⲛϭⲓⲛϣⲁϫⲉ ⲉⲧⲟⲩⲁⲁⲃ ⲛⲧⲉⲡⲉⲛϫⲟⲉⲓⲥ ⲓⲏⲥⲟⲩⲥ ⲉⲡⲟⲩⲟⲉⲓⲛ ⲛϩⲉⲛϩⲏⲃⲥ ⲉⲩϩⲛⲛϭⲓϫ ⲛⲟⲩⲣⲱⲙⲉ ⲛⲥⲁⲃⲉ .
English: Again, the holy words of Our Lord Jesus are like the light of lamps in the hands of wise men.
Text: Acephalous 22: YA 421-28
Coptic: ⲉⲩⲣⲟⲩⲟⲉⲓⲛ ⲉⲣⲟϥ ϩⲛϩⲉⲛⲙⲁ ⲛⲕⲁⲕⲉ ⲉϥⲉⲓⲣⲉ ⲛⲛⲉϥϩⲃⲏⲩⲉ . ⲕⲁⲧⲁⲧϩⲉ ⲉⲧⲥⲏϩ
English: They illuminate him in places of darkness as he does his work, according as it is written:
Text: Acephalous 22: YA 421-28
Coptic: ϫⲉⲡϩⲏⲃⲥ ⲛⲛⲁⲟⲩⲉⲣⲏⲧⲉ  ⲉⲡⲉⲕϣⲁϫⲉ
English: 'Your word is the lamp for my feet.'
Text: Acephalous 22: YA 421-28
Coptic: ⲁⲩⲱ ⲉⲩⲧⲛⲧⲱⲛ ⲉⲡⲟⲩⲟⲉⲓⲛ ⲙⲡⲉϩⲟⲟⲩ .
English: They are like the light of day
Text: Acephalous 22: YA 421-28
Coptic: ⲁⲩⲱ ⲡⲉⲧϯ ⲛϩⲧⲏϥ ⲉⲣⲟⲟⲩ ⲛϥⲛⲁϫⲓϫⲣⲟⲡ ⲁⲛ ⲕⲁⲧⲁⲛⲉⲅⲣⲁⲫⲏ
English: and the one who pays attention to them will not stumble, as it written:
Text: Acephalous 22: YA 421-28
Coptic: ϫⲉⲡⲉⲧⲙⲟⲟϣⲉ ϩⲛⲡⲉϩⲟⲟⲩ . ⲙⲉϥϫⲓϫⲣⲟⲡ .
English: The one who walks in the day does not stumble.
Text: Acephalous 22: YA 421-28
Coptic: ⲉⲧⲃⲉⲡⲁⲓ ⲛⲁⲓⲁⲧⲟⲩ ⲛⲛϣⲏⲣⲉ ⲙⲡⲟⲩⲟⲉⲓⲛ ⲉⲧⲉⲛⲉⲧⲙⲟⲟϣⲉ ⲛⲉ ϩⲛⲧⲡⲁⲣⲣⲏⲥⲓⲁ ⲛϩⲩⲡⲟⲧⲁⲅⲏ ⲛⲓⲙ ϩⲓⲙⲛⲧⲥⲧⲙⲏⲧ ⲛⲓⲙ ϩⲓϩⲱⲃ ⲛⲓⲙ ⲛⲁⲅⲁⲑⲟⲛ
English: For this reason, blessed are the children of light, that is, those who walk in the openness of submission and complete obedience and good.
Text: Acephalous 22: YA 421-28
Coptic: ⲟⲩⲟⲓ ⲇⲉ ⲛⲛϣⲏⲣⲉ ⲙⲡⲕⲁⲕⲉ ⲉⲧⲉⲛⲉⲧⲙⲟⲟϣⲉ ⲛⲉ ϩⲛⲙⲛⲧⲁⲧⲥⲱⲧⲙ ⲛⲓⲙ ϩⲓⲙⲛⲧⲁⲧⲥⲃⲱ ⲛⲓⲙ .
English: Woe to the children of darkness, that is, those who walk in complete disobedience and ignorance.
Text: Acephalous 22: YA 421-28
Coptic: ⲉⲩⲡⲏⲧ ⲉϩⲟⲩⲛ ⲏ ⲉϩⲣⲁⲓ ⲉⲡⲕⲁⲕⲉ ⲛϩⲱⲃ ⲛⲓⲙ ⲉϥϩⲟⲟⲩ ⲛⲧϩⲉ ⲛⲛⲛⲩⲕⲧⲉⲣⲓⲥ ⲉⲧⲡⲏⲧ ⲉϩⲟⲩⲛ ⲏ ⲉϩⲣⲁⲓ ⲉϩⲉⲛⲙⲁ ⲛⲕⲁⲕⲉ ⲉⲩϣⲟⲕϩ ⲉⲙⲁⲧⲉ .
English: They rush in and up to darkness in every iniquity, like the bats which rush in and up to a very deep place of darkness.
Text: Acephalous 22: YA 421-28
Coptic: ⲁϩⲣⲟϥ ⲁϥϫⲟⲟⲥ ⲛϭⲓⲡϫⲟⲉⲓⲥ ⲡⲛⲟⲩⲧⲉ ⲉⲃⲟⲗ ϩⲓⲧⲟⲟⲧⲟⲩ ⲛⲛⲉϥⲡⲉⲧⲟⲩⲁⲁⲃ
English: Why did the Lord God say through His saints:
Text: Acephalous 22: YA 421-28
Coptic: ϫⲉⲉⲣϣⲁⲛⲡⲉⲕϫⲁϫⲉ ϩⲕⲟ ⲙⲁⲧⲙⲙⲟϥ ⲁⲩⲱ ⲉϥϣⲁⲛⲉⲓⲃⲉ ⲙⲁⲧⲥⲟϥ
English: If your enemy too is hungry, feed him and if he is thirsty, give him to drink?'
Text: Acephalous 22: YA 421-28
Coptic: ⲉⲧⲃⲉⲟⲩ ϩⲱⲱϥ ⲁϥϫⲟⲟⲥ
English: Why too did He say:
Text: Acephalous 22: YA 421-28
Coptic: ϫⲉⲉⲣϣⲁⲛⲧⲙⲡⲉⲕⲥⲟⲛ ⲥⲱⲧⲙ ⲛⲥⲱⲕ ⲙⲁⲣⲉϥϣⲱⲡⲉ ⲛⲁⲕ ⲛⲧϩⲉ ⲛⲟⲩϩⲉⲑⲛⲓⲕⲟⲥ ⲙⲛⲟⲩⲧⲉⲗⲱⲛⲏⲥ .
English: 'If your brother does not listen to you, let him be a gentile and tax collector to you?'
Text: Acephalous 22: YA 421-28
Coptic: ϩⲙⲡⲧⲣⲉϥϫⲟⲟⲥ ⲇⲉ ϫⲉⲣⲡⲉⲧⲛⲁⲛⲟⲩϥ ⲛⲓⲙ ⲛⲛⲉⲧⲛϫⲓϫⲉⲉⲩⲉ ⲕⲁⲧⲁⲧⲉⲛⲧⲟⲗⲏ .
English: But in saying this, do every good thing to your enemies, according to the commandment.
Text: Acephalous 22: YA 421-28
Coptic: ⲉϥⲟⲩⲱϣ ⲉⲧⲣⲉⲡⲁⲅⲁⲑⲟⲥ ⲛⲣⲱⲙⲉ ⲛⲧⲉⲡⲛⲟⲩⲧⲉ ϫⲱⲕ ⲉⲃⲟⲗ ⲛⲟⲩⲙⲛⲧⲁⲅⲁⲑⲟⲥ ϩⲓⲧⲛⲧⲡⲟⲛⲏⲣⲓⲁ ⲙⲡⲡⲟⲛⲏⲣⲟⲥ ⲛⲣⲱⲙⲉ ⲉⲧⲏⲡ ⲉⲡⲣⲉϥⲣⲛⲟⲃⲉ ⲡⲥⲁⲧⲁⲛⲁⲥ
English: He wishes the good person of God to achieve goodness through the wickedness of the wicked person who is allotted to his sinning, Satan.
Text: Acephalous 22: YA 421-28
Coptic: ⲉⲡⲉⲓⲇⲏ ⲉⲡⲙⲁ ⲛⲧⲡⲟⲛⲏⲣⲓⲁ ⲙⲡⲡⲟⲛⲏⲣⲟⲥ ⲛⲣⲱⲙⲉ ϣⲁⲣⲉⲧⲙⲛⲧⲁⲅⲁⲑⲟⲥ ⲙⲡⲁⲅⲁⲑⲟⲥ ⲛⲣⲱⲙⲉ ϥⲓ ⲙⲙⲁⲩ ⲛⲧⲡⲟⲛⲏⲣⲓⲁ ⲙⲡⲣⲱⲙⲉ ⲛϫⲁϫⲉ .
English: For, in place of the wickedness of the wicked person, the goodness of the good person removes the wickedness of the hostile person.
Text: Acephalous 22: YA 421-28
Coptic: ϩⲙⲡⲧⲣⲉⲡⲣⲱⲙⲉ ⲧⲱⲱⲃⲉ ⲛⲟⲩⲡⲉⲧⲛⲁⲛⲟⲩϥ ⲉⲡⲙⲁ ⲛⲟⲩⲡⲉⲧϩⲟⲟⲩ ⲉϣⲁϥϫⲱⲕ ⲉⲃⲟⲗ ⲛⲧⲙⲛⲧⲛⲟⲩⲧⲉ ⲙⲡⲛⲟⲩⲧⲉ .
English: By repaying a bad deed with a good deed, he achieves the divine nature of God.
Text: Acephalous 22: YA 421-28
Coptic: ϩⲙⲡⲧⲣⲉⲡⲣⲱⲙⲉ ⲇⲉ ⲧⲱⲱⲃⲉ ⲛⲟⲩⲡⲉⲧϩⲟⲟⲩ ⲉⲡⲙⲁ ⲛⲟⲩⲡⲉⲧⲛⲁⲛⲟⲩϥ ⲉϣⲁϥϫⲱⲕ ⲉⲃⲟⲗ ⲛⲧⲙⲛⲧⲁⲧⲛⲟⲩⲧⲉ ⲙⲡⲁⲧⲛⲟⲩⲧⲉ ⲛⲇⲓⲁⲃⲟⲗⲟⲥ .
English: By repaying a good deed with a bad deed he achieves the godlessness of the godless devil.
Text: Acephalous 22: YA 421-28
Coptic: ϩⲙⲡⲧⲣⲉϥϫⲟⲟⲥ ⲇⲉ ϫⲉⲉⲣϣⲁⲛⲧⲙⲡⲉⲕⲥⲟⲛ ⲥⲱⲧⲙ ⲛⲥⲱⲕ ⲙⲁⲣⲉϥϣⲱⲡⲉ ⲛⲁⲕ ⲉⲩϫⲁϫⲉ ⲛⲧϩⲉ ⲙⲡⲉⲧⲉⲙⲡⲕⲛⲁⲩ ⲉⲣⲟϥ ⲉⲛⲉϩ .
English: By saying 'If your brother does not listen to you, let him be an enemy to you like one you have never seen,'
Text: Acephalous 22: YA 421-28
Coptic: ϣⲟⲣⲡ ⲙⲉⲛ ⲉϥⲟⲩⲱϣ ⲛϭⲓⲡϫⲟⲉⲓⲥ ⲉⲧⲣⲉⲛϣⲁⲁⲧϥ ⲉⲃⲟⲗ ⲙⲙⲟⲛ
English: in the first place the Lord wishes us to cut him off from us,
Text: Acephalous 22: YA 421-28
Coptic: ⲙⲛⲛⲥⲁⲧⲣⲉⲛϫⲡⲓⲟϥ ϫⲉⲁⲣⲏⲩ ⲣⲱ ⲛϥⲣϩⲧⲏϥ ⲙⲛⲛⲥⲁⲧⲣⲉϥϣⲱⲡⲉ ⲛⲧϩⲉ ⲛⲟⲩϣⲙⲙⲟ ⲉⲧⲃⲉⲡⲛⲟⲩⲧⲉ ⲉⲡⲉⲛⲥⲟⲛ ⲡⲉ
English: and after rebuking him, perhaps he might repent after having been a stranger because of God, he being our brother,
Text: Acephalous 22: YA 421-28
Coptic: ⲁⲩⲱ ⲛϥⲕⲧⲟϥ ⲛϥⲙⲉⲧⲁⲛⲟⲉⲓ ⲛⲧⲛⲕⲱ ⲛⲁϥ ⲉⲃⲟⲗ ϣⲁⲥⲁϣϥ ⲛϣϥⲉ ⲛⲥⲟⲡ ϩⲟⲧⲁⲛ ⲉϥϣⲁⲛⲧⲙⲟⲩⲁϩⲙⲉϥ ⲉϩⲣⲁⲓ ⲉⲡⲛⲟⲃⲉ ⲉⲛⲧⲁⲛⲙⲉⲉⲩⲉ ⲉϣⲁⲁⲧϥ ⲉⲃⲟⲗ ⲙⲙⲟⲛ ⲉⲧⲃⲏⲏⲧϥ .
English: and return and repent that we may forgive him up to seven times seventy times if he does not repeat the sin for we had planned to cut him off.
Text: Acephalous 22: YA 421-28
Coptic: ⲁⲗⲗⲁ ⲉϣⲱⲡⲉ ⲉϥϣⲁⲛⲧⲙⲣϩⲛⲁϥ ⲉⲕⲧⲟϥ ⲉⲃⲟⲗ ϩⲙⲡⲛⲟⲃⲉ ⲉⲛⲧⲁⲛⲙⲉⲉⲩⲉ ⲉϣⲁⲁⲧϥ ⲉⲃⲟⲗ ⲙⲙⲟⲛ ⲉⲧⲃⲏⲏⲧϥ ⲉⲛⲛⲁϣⲁⲁⲧϥ ⲉⲃⲟⲗ ⲙⲙⲟⲛ ⲁⲩⲱ ⲛⲛⲉϥⲕⲧⲟϥ ⲉⲣⲟⲛ ⲁⲩⲱ ⲛⲛⲉⲛⲙⲉⲣⲓⲧϥ
English: But if he decides not to turn from the sin for which we had planned to cut him off, we will cut him off from us and he will not return to us and we will not love him.
Text: Acephalous 22: YA 421-28
Coptic: ⲁⲗⲗⲁ ⲉϥⲉϣⲱⲡⲉ ⲛⲁⲛ ⲛⲟⲩϫⲁϫⲉ ⲉⲧⲃⲉⲡⲛⲟⲩⲧⲉⲉⲡⲉⲛⲥⲟⲛ ⲡⲉ
English: But let him be an enemy for us because of God, though he is our brother.
Text: Acephalous 22: YA 421-28
Coptic: ⲟⲩⲛⲟϭ ⲅⲁⲣ ⲙⲙⲛⲧⲧⲉⲗⲓⲟⲥ ⲧⲉ ⲉⲧⲣⲉⲡⲣⲱⲙⲉ ϣⲱⲱⲧ ⲉⲃⲟⲗ ⲙⲙⲟϥ ⲙⲡⲉϥⲥⲟⲛ ⲏ ⲡⲉϥϣⲏⲣⲉ ⲏ ⲧⲉϥϣⲉⲉⲣⲉ ⲏ ⲡⲉϥⲉⲓⲱⲧ ⲏ ⲧⲉϥⲙⲁⲁⲩ ⲏ ϭⲉⲗⲁⲁⲩ ⲛⲣⲱⲙⲉ ⲛⲧⲁϥ ⲉⲧⲃⲉⲡⲛⲟⲩⲧⲉ . ϩⲟⲧⲁⲛ ⲉⲩϣⲁⲛⲣⲛⲟⲃⲉ ⲉⲡⲉⲛⲧⲁϥⲧⲁⲙⲓⲟⲟⲩ ⲉⲧⲉⲡⲛⲟⲩⲧⲉ ⲡⲉ .
English: For it is a great perfection for a man to cut himself off from his brother or his son or his daughter or his father or his mother or any other person of his for the sake of God, when they sin against the One who created them, God.
Text: Acephalous 22: YA 421-28
Coptic: ⲁⲩⲱ ⲟⲩⲛⲟϭ ⲙⲙⲛⲧϫⲱⲱⲣⲉ ⲧⲉ ⲉⲧⲣⲉⲡⲣⲱⲙⲉ ⲙⲉⲣⲉⲛⲉϥϫⲓϫⲉⲉⲩⲉ ⲉⲧⲃⲉⲡⲛⲟⲩⲧⲉ
English: It is a great strength for a man to love his enemies for the sake of God
Text: Acephalous 22: YA 421-28
Coptic: ⲁⲩⲱ ⲛϥϣⲗⲏⲗ ⲉϫⲛⲛⲉⲧⲡⲏⲧ ⲛⲥⲱϥ ⲉⲧⲣⲡⲉⲧϩⲟⲟⲩ ⲛⲁϥ ⲁⲩⲱ ⲉⲧⲃⲉⲡⲛⲟⲩⲧⲉ
English: and pray for those who pursue him that do harm to him for the sake of God
Text: Acephalous 22: YA 421-28
Coptic: ⲛϥⲥⲙⲟⲩ ⲉⲛⲉⲧⲥⲁϩⲟⲩ ⲙⲙⲟϥ ⲉⲧⲣⲛⲟⲃⲉ ⲉⲣⲟϥ .
English: and bless those who curse him and sin against him.
Text: Acephalous 22: YA 421-28
Coptic: ⲁⲩⲱ ⲧⲁⲓ ⲧⲉ ⲧϩⲉ ⲛⲧⲁϥϫⲟⲟⲥ ϫⲉⲙⲁⲣⲉⲡⲉⲕⲥⲟⲛ ϣⲱⲡⲉ ⲛⲁⲕ ⲛⲟⲩϩⲉⲑⲛⲓⲕⲟⲥ ⲙⲛⲟⲩⲧⲉⲗⲱⲛⲏⲥ ⲉⲧⲃⲉⲡⲛⲟⲩⲧⲉ
English: This is what He meant by 'Let your brother be for you a gentile and tax collector for the sake of God
Text: Acephalous 22: YA 421-28
Coptic: ϩⲟⲧⲁⲛ ⲉϥϣⲁⲛⲣⲛⲟⲃⲉ ⲙⲡⲙⲧⲟ ⲉⲃⲟⲗ ⲙⲡϫⲟⲉⲓⲥ .
English: if he sins before the Lord.'
Text: Acephalous 22: YA 421-28
Coptic: ⲡⲉⲕϫⲁϫⲉ ⲇⲉ ϩⲱⲱϥ ⲉⲧⲣⲛⲟⲃⲉ ⲉⲣⲟⲕ ⲛⲅⲙⲉⲣⲓⲧϥ ⲁⲩⲱ ⲛⲅⲥⲙⲟⲩ ⲉⲣⲟϥ ⲉⲧⲃⲉⲡⲛⲟⲩⲧⲉ .
English: Your enemy too, who sins against you, love him and bless him for God's sake.
Text: Acephalous 22: YA 421-28
Coptic: ⲁⲛⲟⲛ ⲇⲉ ϩⲱⲱⲛ ⲉⲥⲛⲏⲩ ⲉⲛϩⲟⲥⲟⲛ ⲉⲛⲟ ⲛⲕⲟⲓⲛⲱⲛⲟⲥ ⲙⲛⲛⲉⲛⲉⲣⲏⲩ ⲁⲛⲟⲛ ⲛϣⲏⲣⲉ ⲛⲟⲩⲣⲱⲙⲉ ⲛⲟⲩⲱⲧ ⲉⲧⲉⲡⲛⲟⲩⲧⲉ ⲡⲉ .
English: We too, brothers, inasmuch as we are partners with each other, we are the children of a single man, God,
Text: Acephalous 22: YA 421-28
Coptic: ⲁⲩⲱ ⲁⲛⲟⲛ ⲛϣⲏⲣⲉ ⲛⲟⲩⲙⲁⲁⲩ ⲛⲟⲩⲱⲧ ⲉⲧⲉⲧϩⲓⲉⲣⲟⲩⲥⲁⲗⲏⲙ ⲛⲧⲡⲉ ⲧⲉ ⲕⲁⲧⲁⲛⲉⲅⲣⲁⲫⲏ .
English: and a single mother, heavenly Jerusalem, according to the Scriptures.
Text: Acephalous 22: YA 421-28
Coptic: ⲙⲏ ⲁⲣⲁ ϭⲉ ⲉϥⲥⲟⲧⲡ ⲛϭⲓⲡⲉⲛⲉⲓⲱⲧ ⲙⲛⲧⲉⲛⲙⲁⲁⲩ ⲉⲛⲧⲁⲩϫⲡⲟⲛ ⲁⲩⲱ ⲉⲁⲩⲥⲁⲛⲟⲩϣⲛ ⲕⲁⲧⲁⲥⲁⲣⲝ ⲛϩⲟⲩⲟ ⲉⲡⲉⲛϫⲟⲉⲓⲥ ⲓⲏⲥⲟⲩⲥ ⲡⲉⲛⲉⲓⲱⲧ ⲁⲩⲱ ⲧⲉⲛⲙⲁⲁⲩ ⲛⲁⲙⲉ .
English: Our father and mother who gave birth to us and nourished us in the flesh, are they better than our true father and mother?
Text: Acephalous 22: YA 421-28
Coptic: ⲡⲁⲓ ⲉⲛⲧⲁϥϫⲡⲟⲛ ϩⲣⲁⲓ ϩⲙⲡⲉϥⲥⲛⲟϥ ⲉⲧⲟⲩⲁⲁⲃ
English: The One who gave birth to us with His holy blood [
Text: Abraham Our Father XL 93-94
Coptic: ⲛⲉⲛⲧⲁⲩⲕⲗⲏⲣⲟⲛⲟⲙⲉⲓ ⲉⲛⲉϩ ⲛⲧⲙⲛⲧⲣⲣⲟ ⲙⲡⲛⲟⲩⲧⲉ .
English: Those who have inherited the kingdom of God forever.
Arabic: الذين ورثوا ملكوت الله إلى الأبد
Text: Abraham Our Father XL 93-94
Coptic: ⲙⲁⲗⲓⲥⲧⲁ ⲇⲉ ϫⲉϩⲉⲛⲁⲕⲁⲑⲁⲣⲧⲟⲥ ⲙⲙⲁⲗⲁⲕⲟⲥ . ⲙⲛⲛⲣⲉϥⲛⲕⲟⲧⲕ ⲙⲛⲛϩⲟⲟⲩⲧ . ⲙⲛⲟⲩⲟⲛ ⲛⲓⲙ ⲉⲧⲛⲁϫⲁϩⲙⲟⲩ ⲕⲁⲧⲁⲗⲁⲁⲩ ⲛⲥⲙⲟⲧ . ⲉⲓⲧⲉ ϩⲟⲟⲩⲧ . ⲉⲓⲧⲉ ⲥϩⲓⲙⲉ ϩⲣⲁⲓ ϩⲛⲉⲩⲥⲩⲛⲁⲅⲱⲅⲏ ⲛⲓⲙ ⲉⲧϣⲟⲟⲡ ⲕⲁⲧⲁⲡⲉⲛⲃⲓⲟⲥ
English: But especially that 'the weak unclean ones', and the ones who sleep with males and anyone who defiles themselves in any form, whether male or female, down in every community which exists according to our life.
Arabic: ولاسيما المأبونون النجسون ومضاجعوا الذكور وكل من يدنس نفسه بأية صورة ذكراً كان أو أنثى في كل مجتمع موجود في كل حياتنا
Text: Abraham Our Father XL 93-94
Coptic: ⲡⲁⲓ . ⲙⲛⲟⲩⲟⲛ ⲛⲓⲙ ⲉⲧⲉⲓⲣⲉ ⲛϩⲉⲛⲕⲣⲟϥ . ⲙⲙⲁⲁⲩ ⲛⲓⲙ ⲙⲡⲉⲙⲧⲟ ⲉⲃⲟⲗ ⲙⲡⲛⲟⲩⲧⲉ ϩⲛⲟⲩϩⲱⲡ . ⲏ ϩⲛⲟⲩⲟⲩⲱⲛϩ ⲉⲃⲟⲗ 
English: This and anyone who makes a ruse of any mother(?) in the presence of God in secret or in the open.
Arabic: هذا، وكل شخص يصنع كل غش أمام الله في الخفاء أو علانية
Text: Abraham Our Father XL 93-94
Coptic: ⲉϣⲱⲡⲉ ⲉⲧⲉⲧⲛϣⲁⲛⲧⲙⲛⲁⲩ ⲉⲣⲱⲧⲛ ⲙⲙⲓⲛⲙⲙⲱⲧⲛ ⲉⲧⲉⲧⲛⲟ ⲛⲧϩⲉ ⲙⲡⲥⲁⲧⲁⲛⲁⲥ ϩⲣⲁⲓ ϩⲛⲧⲉϩⲣⲱ ⲛⲕⲱϩⲧ ⲉⲧⲙⲟⲩϩ .
English: If you do not see yourselves then what you become is Satan's burning furnace of fire.
Arabic: فإذا لم تريدوا أن تنظروا إلى أنفسكم، ستصيرون مثل الشيطان في نارجهنم
Text: Abraham Our Father XL 93-94
Coptic: ⲉⲩⲕⲟⲗⲁⲍⲉ ⲙⲙⲱⲧⲛ ϩⲓⲟⲩⲥⲟⲡ ϩⲣⲁⲓ ϩⲛⲁⲙⲛⲧⲉ .
English: You are punished together down in hell.
Arabic: مُعاقبين معاً في الجحيم
Text: Abraham Our Father XL 93-94
Coptic: ⲉⲓⲉ ⲛⲉⲧⲛϩⲃⲏⲩⲉ ⲧⲏⲣ ⲟⲩ ⲁⲩⲱ ⲛⲉⲧⲛϣⲟϫⲛⲉ ⲧⲏⲣⲟⲩ ϩⲉⲛⲙⲉ ⲛⲉ .
English: Then all of your deeds and all of your plans are real.
Arabic: عندئذ تصيركل أعمالكم وكل مشوراتكم  بالحقيقة
Text: Abraham Our Father XL 93-94
Coptic: ⲛϣⲁϫⲉ ⲙⲡⲁⲓ ⲉⲧϫⲱ ⲛⲛⲁⲓ ϩⲉⲛϭⲟⲗ ⲛⲉ 
English: The words of the one who says these thing are lies.
Arabic: كلام ذلك الذي يقول ذلك هو (كلام) كذب
Text: Abraham Our Father XL 93-94
Coptic: ⲧⲟⲩ ⲁⲩⲧⲟⲩ 
English: Of the same:
Arabic: له
Text: Abraham Our Father XL 93-94
Coptic: ⲉⲧⲃⲉⲡⲁⲓ ⲙⲡⲣⲧⲣⲉⲛⲁⲡⲟⲧⲁⲥⲥⲉ ⲉⲧⲙϥⲓ ϩⲁⲛⲉⲛⲉⲣⲏⲩ ϫⲉⲛⲛⲉⲡⲛⲟⲩⲧⲉ ϭⲱⲛⲧ ⲉⲣⲟⲛ ϫⲉⲙⲡⲁⲧⲛⲱⲥⲕ ⲅⲁⲣ ⲉⲛϥⲓ ϩⲁⲛⲉⲛⲉⲣⲏⲩ ⲛⲧϩⲉ ⲙⲡϫⲟⲉⲓⲥ ⲁⲩⲱ ⲡⲉϥⲭⲣⲓⲥⲧⲟⲥ ⲙⲛⲛⲉϥⲁⲅⲅⲉⲗⲟⲥ ⲉⲧⲟⲩⲁⲁⲃ ⲉⲧϥⲓ ϩⲁⲣⲟⲛ ϫⲓⲛⲧⲁⲣⲭⲏ ⲙⲡⲥⲱⲛⲧ ϣⲁϩⲣⲁⲓ ⲉⲡϩⲟⲟⲩ ⲛϩⲟⲟⲩ ⲁⲩⲱ ⲟⲛ ϣⲁⲉⲛⲉϩ .
English: For this reason, let us not give up to not support each other that God may not be mad at us that we have indeed not yet continued to support each other like the Lord and his Christ and His angels that are holy, which support us since the beginning of creation and up until the day of days and also forever.
Arabic: لأجل ذلك لا تدعونا نستسلم لعدم تَحَمُّلْ بعضنا البعض كي لا يغضب الله علينا لأننا لم نظل نتحمل بعضنا البعض مثل الرب ومسيحه وملائكته القديسين الذين يتحملوننا منذ بداية الخليقة حتى اليوم وأيضاً إلى الأبد
Text: Abraham Our Father XL 93-94
Coptic: ⲁⲗⲗⲁ ⲙⲁⲣⲛⲣϩⲙϩⲁⲗ ⲛⲛⲉⲛⲉⲣⲏⲩ ⲛⲧϩⲉ ⲛⲓⲏⲥⲟⲩⲥ . ⲡⲁⲓ ⲛⲧⲁϥϫⲓ ⲛⲟⲩⲙⲟⲣⲫⲏ ⲛϩⲙϩⲁⲗ ⲉⲧⲃⲏⲏⲧⲛ .
English: But let us serve each other like Jesus, the one who took the form of a servant for us.
Arabic: لكن لنصر خداماً بعضنا البعض كمثال يسوع هذا الذي أخذ صورة العبد لأجلنا
Text: Abraham Our Father XL 93-94
Coptic: ⲁⲩⲱ ⲛⲧϩⲉ ⲙⲡⲁⲩⲗⲟⲥ ⲡϩⲙϩⲁⲗ ⲛⲓⲏⲥⲟⲩⲥ .
English: And like Paul, the servant of Jesus.
Arabic: وكمثال بولس عبد يسوع
Text: Abraham Our Father XL 93-94
Coptic: ⲁⲩⲱ ⲛⲧϩⲉ ⲛⲛⲁⲡⲟⲥⲧⲟⲗⲟⲥ ⲧⲏⲣⲟⲩ ⲙⲛⲛⲉⲡⲣⲟⲫⲏⲧⲏⲥ ⲧⲏⲣⲟⲩ . ⲛⲁⲓ ⲛⲧⲁⲩϣⲱⲡⲉ ⲛϩⲙϩⲁⲗ ⲙⲡϫⲟⲉⲓⲥ ⲡⲉϥⲭⲣⲓⲥⲧⲟⲥ ⲓⲏⲥⲟⲩⲥ
English: And like all of the apostles and all of the prophets, the ones who became servants of the Lord, his Christ Jesus.
Arabic: ومثل جميع الرسل وكل الأنبياء الذين صاروا خداماً للرب (و) مسيحه يسوع
Text: Abraham Our Father XL 93-94
Coptic: ⲛⲕⲁⲧⲁⲛⲉⲅⲣⲁⲫⲏ ϫⲉⲁⲓⲧⲛⲛⲟⲟⲩ ϣⲁⲣⲱⲧⲛ ⲛⲛⲁϩⲙϩⲁⲗ ⲛⲉⲡⲣⲟⲫⲏⲧⲏⲥ ⲙⲡϫⲡⲉϩⲟⲟⲩ ⲙⲡⲛⲁⲩ ⲛϣⲱⲣⲡ ⲁⲩⲱ ⲁⲓⲧⲛⲛⲟⲟⲩⲟⲟⲩ . ⲁⲩⲱ ⲙⲡⲉⲧⲛⲥⲱⲧⲙ 
English: Those according to the scripture saying 'I have sent my servants the prophets to the evil-doer early in the morning and I have sent them, and you did not listen'
Arabic: بحسب الكتب (المقدسة): إني قد أرسلت إليكم عبيدي الأنبياء منذ الصباح الباكر، وأرسلتهم إليكم ولم تسمعوا
Text: Abraham Our Father XL 93-94
Coptic: ⲛⲧⲁⲛⲉⲡⲣⲟⲫⲏⲧⲏⲥ ⲙⲛⲛⲁⲡⲟⲥⲧⲟⲗⲟⲥ ⲣϩⲙϩⲁⲗ ⲙⲡϫⲟⲉⲓⲥ ⲏ ⲡⲉϥⲭⲣⲓⲥⲧⲟⲥ ϩⲛⲟⲩⲭⲉⲓⲙⲏⲧⲓ ⲉⲧⲣⲉⲩϩⲟⲧⲡ ⲥⲛⲁⲩ ⲉϣⲡϩⲓⲥⲉ ⲙⲛϩⲉⲛⲕⲟⲟⲩⲉ . ⲁⲩⲱ ⲛⲥⲉⲙⲟⲩ ϩⲁⲡⲣⲁⲛ ⲛⲓⲏⲥⲟⲩⲥ 
English: The prophets and the apostles served the Lord and his Christ in a (?) to make them join two to suffer with others, and they died in the name of Jesus.
Arabic: خدم الأنبياء والرسل الرب ومسيحه في (؟) لكي يوحد الأثنين إلى أن يتألموا مع الآخرين وأن يموتوا من أجل اسم يسوع
Text: Abraham Our Father XL 93-94
Coptic: ⲉⲧⲃⲉⲡⲁⲓ ⲛⲧⲉⲣⲉϥϣⲣⲡⲉⲓⲙⲉ ⲛϭⲓⲡϫⲟⲉⲓⲥ ⲓⲏⲥⲟⲩⲥ ϫⲉⲛⲉⲛⲉⲓⲟⲧⲉ ⲛⲁⲡⲟⲥⲧⲟⲗⲟⲥ ⲛⲁⲉⲓⲣⲉ ⲛϩⲱⲃ ⲛⲓⲙ ⲉⲛⲧⲁϥⲟⲩⲉϩⲥⲁϩⲛⲉ ⲙⲙⲟⲟⲩ ⲉϥⲛⲁⲃⲱⲕ ⲉⲃⲟⲗ ϩⲓⲧⲟⲟⲧⲟⲩ ⲉϩⲣⲁⲓ ⲉⲙⲡⲏⲩⲉ ⲕⲁⲧⲁⲛⲉⲅⲣⲁⲫⲏ .
English: Because of this, after the Lord Jesus already knew that our fathers the apostles will do everything that he ordained, as he goes down through them to the heavens according to the scripture.
Arabic: من أجل ذلك عندما سبق الرب يسوع فعلم أن آبائنا الرسل سيصنعون كل شئ كان قد أوصاهم به صعد إلى السموات من بينهم كما في الكتب (المقدسة)
Text: Abraham Our Father XL 93-94
Coptic: ⲁⲩⲱ ⲛⲧϩⲉ ⲟⲛ ⲛⲧⲁⲩϫⲱⲕ ⲉⲃⲟⲗ ⲛⲛⲉⲛⲧⲁϥⲟⲩⲉϩⲥⲁϩⲛⲉ ⲙⲙⲟⲟⲩ ⲛⲁⲩ ϫⲓⲛⲛϣⲟⲣⲡ ⲉϥϣⲟⲟⲡ ⲛⲙⲙⲁⲩ ⲛϭⲓⲡϫⲟⲉⲓⲥ ⲙⲡⲉⲟⲟⲩ ⲓⲏⲥⲟⲩⲥ 
English: And also in the way that what he commanded them was completed from the beginning while he was with them, that is the Lord of glory, Jesus.
Arabic: وكما أيضاً اكملوا ما قد أوصاهم به منذ البدء رب المجد يسوع بينما كان معهم
Text: Abraham Our Father XL 93-94
Coptic: ⲉⲧⲃⲉⲡⲁⲓ ⲡⲉϫⲁϥ ⲛⲁⲩ ϫⲉⲛϯⲛⲁⲙⲟⲩⲧⲉ ϭⲉ ⲁⲛ ⲉⲣⲱⲧⲛ ϫⲉⲛⲁϩⲙϩⲁⲗ ϫⲉⲙⲡϩⲙϩⲁⲗ ⲥⲟⲟⲩⲛ ⲁⲛ ϫⲉⲟⲩ ⲡⲉⲧⲉⲣⲉⲡⲉϥϫⲟⲉⲓⲥ ⲉⲓⲣⲉ ⲙⲙⲟϥ .
English: For this reason he told them: 'I will not call you my servants, for a servant does not know what his master does
Arabic: لذلك قال لهم : لا أعود أسميكم عبيداً، لأن العبد لا يعلم ما يعمل سيده
Text: Abraham Our Father XL 93-94
Coptic: ⲁⲗⲗⲁ ⲉⲓⲛⲁⲙⲟⲩⲧⲉ ⲉⲣⲱⲧⲛ ϫⲉⲛⲁⲥⲛⲏⲩ ⲁⲩⲱ ⲛⲁϣⲃⲉⲉⲣ . ϫⲉⲛⲉⲛⲧⲁⲓⲥⲟⲧⲙⲟⲩ ⲧⲏⲣⲟⲩ ⲛⲧⲉⲡⲁⲉⲓⲱⲧ ⲁⲓⲧⲁⲙⲱⲧⲛ ⲉⲣⲟⲟⲩ .
English: But I will call you my brothers and my friends, because all of those that I heard of my father I have made you known to them.
Arabic: لكن سوف اسميكم أخوتي وأصدقائي لأن كل ما سمعته من أبي قد أعلمتكم به
Text: Abraham Our Father XL 93-94
Coptic: ⲛⲧⲱⲧⲛ ⲁⲛ ⲡⲉϫⲁϥ ⲁⲧⲉⲧⲛⲥⲟⲧⲡⲧ .
English: 'Not you', he said, 'have chosen me'.
Arabic: قال : لستم أنتم أخترتموني
Text: Abraham Our Father XL 93-94
Coptic: ⲁⲗⲗⲁ ⲁⲛⲟⲕ ⲁⲓⲥⲉⲧⲡⲧⲏⲩⲧⲛ .
English: But I have chosen you.
Arabic: بل أنا أخترتكم
Text: Abraham Our Father XL 93-94
Coptic: ⲁⲩⲱ ϯϫⲟⲟⲩ ⲙⲙⲱⲧⲛ ⲛⲧϩⲉ ⲛϩⲉⲛⲉⲥⲟⲟⲩ ⲛⲧⲙⲏⲧⲉ ⲛϩⲉⲛⲟⲩⲱⲛϣ 
English: And I send you like sheep among wolves
Arabic: وأنا أرسلكم كغنم في وسط ذئاب